ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση τροποποίησης/αναθεώρησης της υπ’  αρ.
4651/2021 (Β’ 4139) απόφασης της Συγκλήτου περί
Ίδρυσης του Προγράμματος Μεταπτυχιακών Σπουδών του Τμήματος Μουσικής Επιστήμης και Τέχνης
της Σχολής Κοινωνικών, Ανθρωπιστικών Επιστημών
και Τεχνών του Πανεπιστημίου Μακεδονίας «Επιστήμες και Τέχνες της Μουσικής (Master in Music
Science and Arts)», όπως τροποποιήθηκε/αναθεωρήθηκε με την υπ’ αρ. 5605/2022 (Β’ 4741) απόφαση
της Συγκλήτου του Πανεπιστημίου Μακεδονίας.
Έγκριση υπερωριακής εργασίας με αμοιβή για το
Α’ εξάμηνο του έτους 2024, κατά τις απογευματινές και νυχτερινές ώρες (εργάσιμες ημέρες) κα-
θώς και για τις Κυριακές και εξαιρέσιμες ημέρες,
καθ’ υπέρβαση του υποχρεωτικού ωραρίου, για
το υπαλληλικό προσωπικό της Διεθνούς Ολυμπιακής Ακαδημίας (Δ.Ο.Α.), ενόψει υλοποίησης των
ετήσιων διεθνών συνόδων, εκπαιδευτικών προγραμμάτων και συνεδρίων της, για το έτος 2024.
ΑΠΟΦΑΣΕΙΣ
Αριθμ. 2745
(1)
Έγκριση τροποποίησης/αναθεώρησης της υπ’ αρ.
4651/2021 (Β’ 4139) απόφασης της Συγκλήτου
περί Ίδρυσης του Προγράμματος Μεταπτυχιακών Σπουδών του Τμήματος Μουσικής Επιστή-
μης και Τέχνης της Σχολής Κοινωνικών, Ανθρωπιστικών Επιστημών και Τεχνών του Πανεπιστημίου
Μακεδονίας «Επιστήμες και Τέχνες της Μουσικής (Master in Music Science and Arts)», όπως
τροποποιήθηκε/αναθεωρήθηκε με την υπ’ αρ.
5605/2022 (Β’ 4741) απόφαση της Συγκλήτου
του Πανεπιστημίου Μακεδονίας.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141) και ιδίως το Κεφάλαιο Θ’ «Οργάνωση και Λειτουργία Προγραμμάτων
Δευτέρου και Τρίτου Κύκλου Σπουδών» και την παρ. 1
του άρθρου 455 αυτού.
2. Τον ν. 3374/2005 «Διασφάλιση της ποιότητας στην
ανώτατη εκπαίδευση, Σύστημα μεταφοράς και συσσώρευσης πιστωτικών μονάδων - Παράρτημα Διπλώματος»
(Α’ 189).
3. Τον ν. 4386/2016 «Ρυθμίσεις για την έρευνα και άλλες διατάξεις» (Α’ 83).
4. Την υπό στοιχεία 135557/Ζ1/1.11.2022 εγκύκλιο του
Υπουργείου Παιδείας και Θρησκευμάτων.
5. Την υπό στοιχεία 18137/Ζ1/16.2.2023 (Β’ 1079) κοινή
υπουργική απόφαση για τον καθορισμό των προϋποθέσεων και της διαδικασίας οργάνωσης Προγραμμάτων
Μεταπτυχιακών Σπουδών με μεθόδους εξ αποστάσεως
Εκπαίδευσης στα Α.Ε.Ι.
6. Το π.δ. 88/2013 «Μετονομασία του Πανεπιστημίου
Μακεδονίας Οικονομικών και Κοινωνικών Επιστημών,
συγχώνευση Τμημάτων και Ίδρυση-Συγκρότηση Σχολών» (Α’ 129).
7. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ.  63/2005,
A’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 (Α’133).
8. Τον ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131).
9. Την υπ’ αρ. 4651/2021 (Β’ 4139) απόφαση της Συγκλήτου περί ίδρυσης του Προγράμματος Μεταπτυχι-
ακών Σπουδών του Τμήματος Μουσικής Επιστήμης και
Τέχνης της Σχολής Κοινωνικών, Ανθρωπιστικών Επιστημών και Τεχνών του Πανεπιστημίου Μακεδονίας «Επιστή-
μες και Τέχνες της Μουσικής (Master in Music Science
and Arts)», όπως τροποποιήθηκε/αναθεωρήθηκε με την
υπ’ αρ. 5605/2022 (Β’ 4741) απόφαση της Συγκλήτου του
Πανεπιστημίου Μακεδονίας.
10. Την υπ’ αρ. 5089/14.06.2023 απόφαση της Συγκλήτου του Πανεπιστημίου Μακεδονίας «Έγκριση Κανονι-
σμού Προγραμμάτων Μεταπτυχιακών και Διδακτορικών
Σπουδών Πανεπιστημίου Μακεδονίας» (Β’4014).
11. Την απόφαση της υπ’ αρ. 6/10.11.2023 συνεδρίασης
της Συνέλευσης του Τμήματος Μουσικής Επιστήμης και
Τέχνης σχετικά με την τροποποίηση/αντικατάσταση της
υπ’ αρ. 4651/2021 (Β’ 4139) απόφασης της Συγκλήτου περί
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
12 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1023
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1023/12.02.2024
Ίδρυσης του Προγράμματος Μεταπτυχιακών Σπουδών του
Τμήματος Μουσικής Επιστήμης και Τέχνης της Σχολής Κοινωνικών, Ανθρωπιστικών Επιστημών και Τεχνών του Πανε-
πιστημίου Μακεδονίας «Επιστήμες και Τέχνες της Μουσικής
(Master in Music Science and Arts)», όπως τροποποιήθηκε/
αναθεωρήθηκε με την υπ’ αρ. 5605/2022 (Β’ 4741) απόφαση
της Συγκλήτου του Πανεπιστημίου Μακεδονίας.
12. Την απόφαση της υπ’ αρ. 10(1)/17.01.2024 συνεδρίασης της Επιτροπής Μεταπτυχιακών Σπουδών του Πα-
νεπιστημίου Μακεδονίας περί τροποποίησης της υπ’ αρ.
4651/2021 (Β’ 4139) απόφασης της Συγκλήτου περί Ίδρυσης του Προγράμματος Μεταπτυχιακών Σπουδών του
Τμήματος Μουσικής Επιστήμης και Τέχνης της Σχολής Κοινωνικών, Ανθρωπιστικών Επιστημών και Τεχνών του Πανε-
πιστημίου Μακεδονίας «Επιστήμες και Τέχνες της Μουσικής
(Master in Music Science and Arts)», όπως τροποποιήθηκε/
αναθεωρήθηκε με την υπ’ αρ. 5605/2022 (Β’ 4741) απόφαση
της Συγκλήτου του Πανεπιστημίου Μακεδονίας.
13. Την υπ’ αρ. 7/19.1.2024 απόφαση έκτακτης συνεδρίασης της Συγκλήτου του Πανεπιστημίου Μακεδονίας,
αναφορικά με την Έγκριση Τροποποίησης/Αναθεώρησης της υπ’ αρ. 4651/2021 (Β’ 4139) απόφασης της Συ-
γκλήτου περί Ίδρυσης του Προγράμματος Μεταπτυχιακών Σπουδών του Τμήματος Μουσικής Επιστήμης και
Τέχνης της Σχολής Κοινωνικών, Ανθρωπιστικών Επιστημών και Τεχνών του Πανεπιστημίου Μακεδονίας «Επιστή-
μες και Τέχνες της Μουσικής (Master in Music Science
and Arts)», όπως τροποποιήθηκε/αναθεωρήθηκε με την
υπ’ αρ. 5605/2022 (Β’ 4741) απόφαση της Συγκλήτου του
Πανεπιστημίου Μακεδονίας.
14. Το γεγονός ότι από τις διατάξεις της απόφασης
αυτής δεν προκαλείται δαπάνη εις βάρος του κρατικού
προϋπολογισμού, αποφασίζουμε:
Εγκρίνουμε την τροποποίηση/αντικατάσταση της
υπ’ αρ. 4651/2021 (Β’ 4139) απόφασης της Συγκλήτου
περί ίδρυσης του Προγράμματος Μεταπτυχιακών Σπουδών του Τμήματος Μουσικής Επιστήμης και Τέχνης της
Σχολής Κοινωνικών, Ανθρωπιστικών Επιστημών και Τεχνών του Πανεπιστημίου Μακεδονίας «Επιστήμες και
Τέχνες της Μουσικής (Master in Music Science and Arts)»,
όπως τροποποιήθηκε/αναθεωρήθηκε με την υπ’ αρ.
5605/2022 (Β’ 4741) απόφαση της Συγκλήτου του Πανεπιστημίου Μακεδονίας, ως ακολούθως:
Άρθρο 1
Γενικές διατάξεις - Τίτλος Π.Μ.Σ.
Το Τμήμα Μουσικής Επιστήμης και Τέχνης (ΤΜΕΤ) του
Πανεπιστημίου Μακεδονίας οργανώνει και λειτουργεί/
ιδρύει από το ακαδημαϊκό έτος 2021-2022, Πρόγραμμα
Μεταπτυχιακών Σπουδών (Π.Μ.Σ.) με τίτλο «Επιστήμες
και Τέχνες της Μουσικής (Master in Music Sciences and
Arts)» σύμφωνα με τις διατάξεις της απόφασης αυτής
και τις διατάξεις του ν. 4957/2022 (Α’ 141).
Άρθρο 2
Γνωστικό αντικείμενοΣκοπός - Τίτλοι σπουδών
Συνεκτιμώντας τις ανάγκες της χώρας για πολύπλευρα
καταρτισμένους επαγγελματίες στο χώρο της μουσικής,
το Π.Μ.Σ. «Επιστήμες και Τέχνες της Μουσικής (Master in
Music Sciences and Arts)» έχει ως σκοπό τόσο τη διασφάλιση της επιστημονικής και καλλιτεχνικής επάρκειας των
φοιτητών, όσο και την ανάπτυξη των επαγγελματικών
εκείνων δεξιοτήτων που θα τους επιτρέψουν να ανταποκριθούν με αποτελεσματικότητα στο ευμετάβλητο
επαγγελματικό περιβάλλον της εποχής μας. Επιπλέον,
λαμβάνοντας υπόψη τις σύγχρονες διεθνείς τάσεις
ώσμωσης των επιστημονικών και των καλλιτεχνικών
πεδίων που αφορούν στη μουσική, το Π.Μ.Σ. «Επιστήμες
και Τέχνες της Μουσικής (Master in Music Sciences and
Arts)» αποσκοπεί στην εξειδίκευση των φοιτητών όχι
τόσο σε κάποιο συγκεκριμένο και διακριτό επιστημονικό
ή καλλιτεχνικό πεδίο που αφορά στη μουσική, όσο στη
διαχείριση της αμοιβαία επωφελούς διαλεκτικής σχέσης
των πεδίων αυτών. Στο πλαίσιο αυτό, οι ειδικότεροι στόχοι του Π.Μ.Σ. είναι:
- Η ισόρροπη και διαλεκτική ανάπτυξη της επιστημονικής και καλλιτεχνικής διάστασης των φοιτητών,
- η παραγωγή και προαγωγή υψηλού επιπέδου καλλιτεχνικού έργου, ενημερωμένου από την επιστημονική
γνώση που το πλαισιώνει,
- η προώθηση της βασικής και εφαρμοσμένης έρευνας για τη μουσική, ενημερωμένης από την εμπειρία
που εγγυάται η ενεργητική εμπλοκή με τη μουσική
πράξη,
- η διάχυση στην κοινωνία μιας νέας αντίληψης για
τη μουσική, τον κοινωνικοπολιτισμικό της ρόλο και την
ευθύνη των ατόμων που τη διαχειρίζονται (καλλιτεχνικά
και επιστημονικά).
Το Π.Μ.Σ. οδηγεί στην απονομή ενιαίου Διπλώματος
Μεταπτυχιακών Σπουδών (Δ.Μ.Σ.) στις «Επιστήμες και
Τέχνες της Μουσικής (Master in Music Sciences and
Arts)». Υπόδειγμα διπλώματος παρατίθεται στο τέλος
της παρούσας απόφασης.
Άρθρο 3
Κατηγορίες Πτυχιούχων που γίνονται δεκτοί
Στο Π.Μ.Σ. «Επιστήμες και Τέχνες της Μουσικής (Master
in Music Sciences and Arts)» γίνονται δεκτοί, μετά από
διαδικασία επιλογής, αποκλειστικά πτυχιούχοι Τμημάτων Μουσικών Σπουδών και Μουσικής Επιστήμης και
Τέχνης Ανώτατων Εκπαιδευτικών Ιδρυμάτων της ημεδαπής (ΑΕΙ) και ομοταγών αναγνωρισμένων ιδρυμάτων
της αλλοδαπής. Η διαδικασία εισαγωγής (προϋποθέσεις
και κριτήρια) καθορίζεται αναλυτικά στον Κανονισμό
Λειτουργίας του προγράμματος.
Άρθρο 4
Διάρκεια φοίτησης
Η κανονική (ελάχιστη) διάρκεια φοίτησης ορίζεται σε
δύο (2) εξάμηνα διδασκαλίας, συμπεριλαμβανομένου
του χρόνου εκπόνησης, υποβολής, εξέτασης και βαθμολόγησης της μεταπτυχιακής διπλωματικής εργασί-
ας. Η μέγιστη διάρκεια σπουδών είναι δύο (2) εξάμηνα
πέραν της ελάχιστης.
Στον Κανονισμό Μεταπτυχιακών Σπουδών προβλέπονται τα σχετικά με το καθεστώς μερικής φοίτησης και
τη δυνατότητα προσωρινής αναστολής των σπουδών,
σύμφωνα με την ισχύουσα νομοθεσία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1023/12.02.2024
Άρθρο 5
Δομή και υλοποίηση
του Προγράμματος Σπουδών του Π.Μ.Σ.
α) Το πρόγραμμα σπουδών αποτελείται από:
- Μαθήματα Υποχρεωτικής Επιλογής («Καλλιτεχνικό
αντικείμενο - Πρακτική Άσκηση Ι- ΙΙ» και «Επιστημονικό
Αντικείμενο - Πρακτική Άσκηση Ι-ΙΙ»),
- Υποχρεωτικά μαθήματα: «Εργαστήριο Συγγραφής
Μεταπτυχιακής Διπλωματικής Εργασίας»
- «Μεταπτυχιακή Διπλωματική Εργασία» (Μ.Δ.Ε.), η
οποία μπορεί να είναι δύο ειδών:
i. Κειμενική
ii. κειμενική που συνδυάζεται με σχετική συναυλία ή
παράσταση
β) Με πρόταση της Συνέλευσης Τμήματος (ΣΤ) και
έγκριση της Συγκλήτου, μπορεί να γίνεται τροποποίηση
του προγράμματος των μαθημάτων και ανακατανομή
μεταξύ των εξαμήνων. Ο καθορισμός του προγράμματος γίνεται με κύριο γνώμονα τη διασφάλιση τόσο της
επιστημονικής και καλλιτεχνικής επάρκειας του περιεχομένου σπουδών, όσο και της επαρκούς προσφοράς
μαθημάτων σε σχέση με τις ανάγκες των μεταπτυχιακών
φοιτητών.
γ) Όλα τα μαθήματα του Π.Μ.Σ. διδάσκονται από Δευτέρα έως και Παρασκευή. Στον περιορισμό αυτό δεν
εμπίπτουν οι υποχρεώσεις των φοιτητών να συμμετέχουν στις εκπαιδευτικές, καλλιτεχνικές και ερευνητικές
δραστηριότητες του ΤΜΕΤ (σεμινάρια, παρουσιάσεις, συναυλίες, επισκέψεις, συνέδρια/ημερίδες, διαλέξεις κ.λπ.).
δ) Γλώσσα διδασκαλίας των μαθημάτων είναι η ελληνική και, σε περίπτωση προσκεκλημένων εισηγητών από
το εξωτερικό, η αγγλική. Σε ειδικές περιπτώσεις, δύναται
να προσφέρονται μαθήματα στην αγγλική γλώσσα.
ε) Οι μεταπτυχιακοί φοιτητές που δεν έχουν παρακολουθήσει και εξεταστεί επιτυχώς στο προπτυχιακό μά-
θημα «Τεχνικές Συγγραφής Επιστημονικής Εργασίας» ή
στο αντίστοιχο μάθημα του προγράμματος σπουδών του
προπτυχιακού τμήματος προέλευσης, υποχρεούνται να
παρακολουθήσουν το μάθημα αυτό στο πρώτο εξάμηνο σπουδών τους και να εξεταστούν επιτυχώς, ώστε να
τους επιτραπεί η δήλωση του μαθήματος «Μεταπτυχιακή
Διπλωματική Εργασία». Η αντιστοίχιση γίνεται με απόφαση της ΣΤ κατόπιν σχετικού αιτήματος του φοιτητή.
Τα ΕCTS και η βαθμολογία του μαθήματος αυτού δεν
προσμετρούνται στα ΕCTS του Π.Μ.Σ.
Είναι δυνατό να ζητηθεί από μεταπτυχιακούς φοιτητές
η παρακολούθηση και επιτυχής εξέταση και σε άλλα μαθήματα του ΠΠΣ του ΤΜΕΤ, εάν κριθεί από τους αρμόδι-
ους διδάσκοντες ότι απαιτούνται περισσότερες γνώσεις.
Τα ECTS και η βαθμολογία των μαθημάτων αυτών δεν
προσμετρώνται στα ΕCTS του Π.Μ.Σ., αλλά καταγράφονται στο Παράρτημα Διπλώματος.
Γλώσσα εκπόνησης της Μ.Δ.Ε. είναι η ελληνική. Σε ειδικές περιπτώσεις, κατόπιν αιτήματος του φοιτητή και
θετικής εισήγησης του επιβλέποντα, είναι δυνατή η εκπόνηση σε γλώσσα διάφορη της ελληνικής. Η έγκριση
της γλώσσας εκπόνησης κάθε Μ.Δ.Ε. γίνεται από τη ΣΕ,
μαζί με τον ορισμό του επιβλέποντα και των μελών της
εξεταστικής επιτροπής.
στ) Για την ολοκλήρωση του Π.Μ.Σ., ο φοιτητής θα πρέπει
να έχει συμπληρώσει εξήντα (60) πιστωτικές μονάδες ΕCTS.
ζ) Η διδασκαλία και παρακολούθηση των μαθημάτων
του Π.Μ.Σ. γίνεται αποκλειστικά δια ζώσης.
η) Η διδασκαλία και η παρακολούθηση των μαθημάτων του Π.Μ.Σ. μπορεί να συνδυάζεται με διδακτική/
ερευνητική/καλλιτεχνική απασχόληση και άσκηση μεταπτυχιακών φοιτητών και σε άλλες διδακτικές/ερευνη-
τικές/καλλιτεχνικές δραστηριότητες του ΤΜΕΤ.
θ) Η οργάνωση της διδασκαλίας των μαθημάτων είναι
αποκλειστική ευθύνη του διδάσκοντα. Κάθε γνωστικό
αντικείμενο μπορεί να προσφέρεται από έναν διδάσκοντα ή σε συνδιδασκαλία από μόνιμο διδακτικό προσω-
πικό του ΤΜΕΤ.
ι) Η παρακολούθηση όλων των μαθημάτων του Π.Μ.Σ.
και η ενεργή συμμετοχή των φοιτητών στα εργαστήρια, στα
σεμινάρια και στις πρακτικές ασκήσεις είναι υποχρεωτική.
ια) Αν ο φοιτητής δεν προσέλθει στις εξετάσεις των
μαθημάτων στο τέλος του εξαμήνου ή δεν επιτύχει σε
αυτές, οφείλει να επαναλάβει τις εξετάσεις στα οφειλόμενα μαθήματα.
Άρθρο 6
Πρόγραμμα Μαθημάτων
α) Τα προσφερόμενα μαθήματα, ο τύπος τους, οι
εβδομαδιαίες ώρες διδασκαλίας τους και τα ΕCTS τους
φαίνονται στον παρακάτω πίνακα:
Επιστήμες και Τέχνες της Μουσικής
α/α
Μάθημα
Τύπος
Ώρες διδασκαλίας/εβδ.
ΕCTS
Α’ ΕΞΑΜΗΝΟ
Καλλιτεχνικό Αντικείμενο Πρακτική Άσκηση I
ΥΕ
1-3 (ΑΕ ή ΟΕ), ανάλογα με τη φύση του αντικειμένου
(ατομικό- ομαδικό)
Επιστημονικό Αντικείμενο Πρακτική Άσκηση I
ΥΕ
3 (ΟΕ ή Δ)
Εργαστήριο Συγγραφής
Μεταπτυχιακής Διπλωματικής
Εργασίας
γ
3 (ΕΠ)
Σύνολο ΕCTS εξαμήνου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1023/12.02.2024
Β’ ΕΞΑΜΗΝΟ
Καλλιτεχνικό Αντικείμενο - Πρακτική
Άσκηση II
ΥΕ
1-3 (ΑΕ ή ΟΕ), ανάλογα με τη φύση του
αντικειμένου (ατομικό- ομαδικό)
Επιστημονικό Αντικείμενο- Πρακτική
Άσκηση II
ΥΕ
3 (ΟΕ ή Δ)
Μεταπτυχιακή Διπλωματική Εργασία
Υ
3 (ΕΠ)
Σύνολο ΕCTS εξαμήνου
ΓΕΝΙΚΟ ΣΥΝΟΛΟ ΕCTS
Επεξηγήσεις πίνακα: ΑΕ ή ΟΕ = Ατομικό ή Ομαδικό Εργαστηριακό, ΕΠ = Επίβλεψη, Δ = Διάλεξη.
β) Σε συνάφεια με το «Καλλιτεχνικό Αντικείμενο - Πρακτική Άσκηση Ι-ΙΙ», ο φοιτητής συμμετέχει υποχρεωτικά σε
όλες τις εξαμηνιαίες παραγωγές (δοκιμές και παραστάσεις)
των συνόλων του ΤΜΕΤ. Αντιστοίχως, σε συνάφεια με το
«Επιστημονικό Αντικείμενο - Πρακτική Άσκηση Ι-ΙΙ», ο φοιτητής συμμετέχει υποχρεωτικά σε ενεργά ερευνητικά, επι-
στημονικά ή παιδαγωγικά πρότζεκτ του διδάσκοντα εφόσον αυτό συστήνεται από τον διδάσκοντα του μαθήματος.
Για τη δήλωση και την παρακολούθηση των «Καλλιτεχνικό Αντικείμενο - Πρακτική Άσκηση II» και «Επιστημο-
νικό Αντικείμενο - Πρακτική Άσκηση II», δεν απαιτείται η
επιτυχής εξέταση στα «Καλλιτεχνικό Αντικείμενο - Πρακτική Άσκηση I» και «Επιστημονικό Αντικείμενο - Πρα-
κτική Άσκηση I», αντίστοιχα.
γ) Το επιλεγόμενο ΚΑ πρέπει να είναι συναφές με το
αντικείμενο της ακρόασης επιλογής του υποψηφίου.
Αλλαγή καλλιτεχνικού αντικειμένου επιτρέπεται σε
εξαιρετικές περιπτώσεις, μόνο κατόπιν αιτήσεως του
φοιτητή, ακρόασης στο νέο αντικείμενο και έγκρισης
από τη ΣΤ. Σε κάθε περίπτωση, και τα δύο καλλιτεχνικά
αντικείμενα πρέπει να είναι συναφή με το περιεχόμενο
ακρόασης του φοιτητή για ένταξη στο Π.Μ.Σ..
δ) Για κάθε προσφερόμενο κύκλο Π.Μ.Σ., η ΣΤ αποφασίζει ποια επιμέρους μαθήματα θα προσφερθούν στο πλαί-
σιο του «Καλλιτεχνικό Αντικείμενο - Πρακτική Άσκηση Ι-ΙΙ»
και του «Επιστημονικό Αντικείμενο - Πρακτική Άσκηση Ι-ΙΙ»
και ποιοι θα είναι οι διδάσκοντες των μαθημάτων. Όλα
τα προσφερόμενα μαθήματα ανακοινώνονται στην πρόσκληση ενδιαφέροντος. Στην ίδια συνέλευση ορίζονται
και οι διδάσκοντες που θα επιβλέψουν Μ.Δ.Ε.
Ο συνολικός ανώτατος αριθμός επιβλεπόμενων Μ.Δ.Ε.
ανά διδάσκοντα ορίζεται σε έξι (6).
Άρθρο 7
Αριθμός Εισακτέων
Ο ανώτατος αριθμός εισακτέων μεταπτυχιακών φοιτητών στο Π.Μ.Σ. ορίζεται σε τριανταπέντε (35) κατ’ έτος
και υπαγορεύεται από το φόρτο εργασίας που μπορούν
να αναλάβουν οι διδάσκοντες. Ο κατώτατος αριθμός
εισακτέων ορίζεται σε δεκαπέντε (15). Κάτω από αυτό
τον αριθμό υφίσταται αδυναμία λειτουργίας των καλλιτεχνικών αντικειμένων του προγράμματος σπουδών.
Άρθρο 8
Προσωπικό
α) Τη διδασκαλία των μαθημάτων και τη διεξαγωγή
σεμιναρίων, ερευνητικών προγραμμάτων, εργαστηρίων,
πρακτικών ασκήσεων κ.λπ. του Π.Μ.Σ. αναλαμβάνουν
μέλη ΔΕΠ, ΕΕΠ και ΕΔΙΠ του ΤΜΕΤ. Δικαίωμα επίβλεψης
διπλωματικών εργασιών αναλαμβάνουν μέλη ΔΕΠ, ΕΕΠ
και ΕΔΙΠ του ΤΜΕΤ υπό την προϋπόθεση ότι είναι κάτοχοι
διδακτορικού διπλώματος.
β) Με απόφαση της ΣΤ και σύμφωνα με την ισχύουσα
νομοθεσία και τον Εσωτερικό Κανονισμό του Πανεπιστημίου Μακεδονίας, μπορεί να ανατίθεται αυτοδύναμο
διδακτικό έργο σε μέλη ΕΤΕΠ του ΤΜΕΤ ή του ΠΑΜΑΚ με
συναφές γνωστικό αντικείμενο.
Άρθρο 9
Υλικοτεχνική Υποδομή
Η υπάρχουσα υλικοτεχνική υποδομή του Τμήματος
και του Πανεπιστημίου Μακεδονίας θα καλύπτει τις ανάγκες λειτουργίας του Προγράμματος (κατάλληλη κτιρια-
κή υποδομή, βιβλιοθήκη, οπτικοακουστικά μέσα, Η/Υ).
Επιπλέον, για τη στήριξη της διδασκαλίας είναι διαθέσιμο
το εργαστήριο Πληροφορικής το οποίο λειτουργεί στο
Τμήμα, όπως επίσης και αίθουσες πιάνου.
Άρθρο 10
Διάρκεια Λειτουργίας
Το Π.Μ.Σ. θα λειτουργήσει μέχρι και το ακαδημαϊκό
έτος 2030-2031, με δυνατότητα ανανέωσης και λειτουργίας, με την επιφύλαξη των διατάξεων του ν. 4957/2022
(Α’ 141).
Άρθρο 11
Οικονομικοί πόροι του Π.Μ.Σ.
Η φοίτηση στο Π.Μ.Σ. «Επιστήμες και Τέχνες της Μουσικής (Master in Music Sciences and Arts)» παρέχεται
δωρεάν και οι διδάσκοντες του Π.Μ.Σ. δεν αμείβονται.
Οι πόροι του Π.Μ.Σ. δύνανται να προέρχονται από: 1)
δωρεές, χορηγίες και πάσης φύσεως οικονομικές ενισχύσεις, 2) κληροδοτήματα, 3) πόρους από ερευνητικά
έργα ή προγράμματα, 4) ιδίους πόρους του Πανεπιστημίου Μακεδονίας και 5) τον κρατικό προϋπολογισμό ή
το πρόγραμμα δημοσίων επενδύσεων. (άρθρο 84, παρ. 1
του ν. 4957/2022/Α’141)
Άρθρο 12
Μεταβατικές διατάξεις
Όσα θέματα δεν αναφέρονται στην παρούσα απόφαση, θα ρυθμίζονται από τον Κανονισμό Μεταπτυχιακών
Σπουδών, καθώς και από τα αρμόδια όργανα, σύμφωνα
με την κείμενη νομοθεσία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1023/12.02.2024
ΠΑΡΑΡΤΗΜΑ Α’
ΠΕΡΙΓΡΑΦΗ ΜΑΘΗΜΑΤΩΝ
ΚΑΛΛΙΤΕΧΝΙΚΟ ΑΝΤΙΚΕΙΜΕΝΟ ΠΡΑΚΤΙΚΗ ΑΣΚΗΣΗ I-II
Το Καλλιτεχνικό Αντικείμενο - Πρακτική Άσκηση Ι-ΙΙ
είναι εργαστηριακό μάθημα με εστίαση στη μουσική
πράξη (οργανική ή φωνητική εκτέλεση, διεύθυνση οργανικών ή φωνητικών συνόλων, σύνθεση και ποιητική).
Το πρόγραμμα προσφέρει ένα μεγάλο εύρος ομαδικών
καλλιτεχνικών αντικειμένων, και, εφόσον το επιτρέπει
ο φόρτος εργασίας του διδακτικού προσωπικού, ατομικά καλλιτεχνικά αντικείμενα. Σκοπός του μαθήματος
είναι η απόκτηση γνώσεων και δεξιοτήτων υψηλού
επιπέδου στο καλλιτεχνικό πεδίο των ενδιαφερόντων
των φοιτητών που το παρακολουθούν. Με την επιτυχή
ολοκλήρωση του μαθήματος, οι φοιτητές θα είναι σε
θέση να ανταποκριθούν στις τεχνικές, εκφραστικές και
εκτελεστικές απαιτήσεις του ρεπερτορίου, καθώς και να
επικοινωνήσουν τις γνώσεις και δεξιότητες που απέκτησαν μέσω της διδακτικής πράξης.
Στο πλαίσιο του Καλλιτεχνικού Αντικειμένου - Πρακτική Άσκηση Ι-ΙΙ, όλοι οι φοιτητές είναι υποχρεωμένοι
να συμμετέχουν σε εποπτευόμενη πρακτική άσκηση, η
οποία μπορεί να περιλαμβάνει, ενδεικτικά: συμμετοχή
σε συναυλίες, προετοιμασία ή/και τεχνική υποστήριξη
συναυλιών, ηχοληψίες, διδασκαλίες σε δημόσιους ή ιδιωτικούς εκπαιδευτικούς φορείς κ.λπ.
ΕΠΙΣΤΗΜΟΝΙΚΟ ΑΝΤΙΚΕΙΜΕΝΟ ΠΡΑΚΤΙΚΗ ΑΣΚΗΣΗ Ι-ΙΙ
Το Επιστημονικό Αντικείμενο - Πρακτική Άσκηση Ι-ΙΙ
αφορά στα διάφορα επιστημονικά πεδία που έχουν
τη μουσική ως αντικείμενο μελέτης και θεραπεύονται
από το Τμήμα (π.χ. Ιστορική Μουσικολογία, Θεωρία της
Μουσικής, Εθνομουσικολογία, Μουσική Παιδαγωγική,
Μουσική Τεχνολογία, Μουσική Ψυχολογία κ.ά.). Ανάλογα
με τα προσωπικά τους ενδιαφέροντα και σε σχέση με το
επιλεχθέν καλλιτεχνικό αντικείμενο και το αντικείμενο
θεματικής εστίασης της διπλωματικής τους εργασίας, οι
φοιτητές επιλέγουν από μια δεξαμενή προσφερόμενων
μαθημάτων. Πέρα από το επιστημονικό πεδίο στο οποίο
εμπίπτουν, τα μαθήματα αυτά είναι σχεδιασμένα έτσι
ώστε να ενθαρρύνουν την πολυδύναμη διασύνδεση του
γνωστικού τους αντικειμένου με την καλλιτεχνική πράξη
και τον συσχετισμό τους με το καλλιτεχνικό αντικείμενο
των φοιτητών. Στο πλαίσιο αυτό, οι φοιτητές μπορούν να
μελετήσουν τους τρόπους με τους οποίους τα πορίσματα
της επιστημονικής έρευνας μπορούν να ενημερώσουν
την καλλιτεχνική πράξη, αλλά και τους καινοτόμους τρόπους με τους οποίους η ίδια η καλλιτεχνική πράξη μπορεί
να αποτελέσει πηγή παραγωγής επιστημονικής γνώσης
(art-based research).
Στο πλαίσιο του Επιστημονικού Αντικειμένου - Πρακτική Άσκηση Ι-ΙΙ, όλοι οι φοιτητές είναι υποχρεωμένοι
να συμμετέχουν σε ενεργά ερευνητικά, επιστημονικά ή
παιδαγωγικά πρότζεκτ, εφόσον αυτό συστήνεται από
τον διδάσκοντα του μαθήματος.
ΕΡΓΑΣΤΗΡΙΟ ΣΥΓΓΡΑΦΗΣ
ΜΕΤΑΠΤΥΧΙΑΚΗΣ ΔΙΠΛΩΜΑΤΙΚΗΣ ΕΡΓΑΣΙΑΣ
Το εργαστηριακό αυτό μάθημα έχει ως στόχο την εξοικείωση των φοιτητών με τις πρακτικές διαμόρφωσης
ενός ερευνητικού ερωτήματος, προκαταρκτικής βιβλιογραφικής έρευνας και επισκόπησης δευτερογενών
πηγών, και σύνταξης πρότασης έρευνας σε σχέση με το
πεδίο των ενδιαφερόντων τους. Για την επίτευξη του στόχου αυτού, το μάθημα πραγματοποιείται συνδυαστικά με
τη μορφή διαλέξεων, ομαδικών σεμιναριακών μαθημάτων και ατομικών συναντήσεων για τον συντονισμό της
επιβλεπόμενης ανεξάρτητης μελέτης που καλείται κάθε
φοιτητής να εκπονήσει στο πλαίσιο του μαθήματος. Ένα
από τα τελικά παραδοτέα του μαθήματος αφορά στην
πρόταση εκπόνησης Μ.Δ.Ε. την οποία υποβάλλουν οι
φοιτητές στη ΣΤ προς έγκριση μέχρι το τέλος του πρώτου
εξαμήνου σπουδών.
ΜΕΤΑΠΤΥΧΙΑΚΗ ΔΙΠΛΩΜΑΤΙΚΗ ΕΡΓΑΣΙΑ
Η Μ.Δ.Ε. που επιλέγει να εκπονήσει κάθε φοιτητής
οφείλει να σχετίζεται με κάποιο από τα καλλιτεχνικά ή τα
επιστημονικά αντικείμενα που έχει επιλέξει ο φοιτητής
στο πλαίσιο του Π.Μ.Σ. Η εργασία δύναται να λάβει μία
από τις εξής εναλλακτικές μορφές: α) Αμιγώς κειμενική
εργασία έκτασης 12.000-20.000 λέξεων ή β) Κειμενική
εργασία έκτασης 8.000-12.000 λέξεων που συνδυάζεται με συναυλία/παράσταση, το πρόγραμμα της οποίας
οφείλει να σχετίζεται με το θέμα της εργασίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1023/12.02.2024
ΠΑΡΑΡΤΗΜΑ Β’
Υπόδειγμα Διπλώματος Μεταπτυχιακών Σπουδών (Δ.Μ.Σ.) του Π.Μ.Σ.
στις «Επιστήμες και Τέχνες της Μουσικής (Master in Music Sciences and Arts)».
ΣΧΟΛΗ ΚΟΙΝΩΝΙΚΩΝ, ΑΝΘΡΩΠΙΣΤΙΚΩΝ ΕΠΙΣΤΗΜΩΝ ΚΑΙ ΤΕΧΝΩΝ
ΤΜΗΜΑ ΜΟΥΣΙΚΗΣ ΕΠΙΣΤΗΜΗΣ ΚΑΙ ΤΕΧΝΗΣ
ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ ΣΤΙΣ ΕΠΙΣΤΗΜΕΣ ΚΑΙ ΤΕΧΝΕΣ ΤΗΣ ΜΟΥΣΙΚΗΣ
(Master in Music Sciences and Arts)
ΕΠΙ ΠΡΥΤΑΝΕΙΑΣ
………………………………………………….……………………………
(ονοματεπώνυμο Πρύτανη)
ΚΑΘΗΓΗΤΗ/ΚΑΘΗΓΗΤΡΙΑΣ
ΜΕΤΑ ΑΠƳ ΑΚΡΙΒΗ ΔΟΚΙΜΑΣΙΑ
ΑΠΟΝΕΜΕΤΑΙ
στον/στην ………………………………………………………………………
(ονοματεπώνυμο πτυχιούχου)
ΔΙΠΛΩΜΑ ΜΕΤΑΠΤΥΧΙΑΚΩΝ ΣΠΟΥΔΩΝ ΣΤΙΣ ΕΠΙΣΤΗΜΕΣ ΚΑΙ ΤΕΧΝΕΣ ΤΗΣ ΜΟΥΣΙΚΗΣ
ΣΤΙΣ ...........................................................................
(ημερομηνία ορκωμοσίας – ολογράφως)
ΘΕΣΣΑΛΟΝΙΚΗ, …………………………………………………………………………
(ημέρα, μήνας, έτος-ολογράφως)
Ο/Η ΠΡΥΤΑΝΗΣ
Ο/Η ΔΙΕΥΘΥΝΤΗΣ/ΔΙΕΥΘΥΝΤΡΙΑ
ΠΜΣ ΕΠΙΣΤΗΜΕΣ ΚΑΙ ΤΕΧΝΕΣ ΤΗΣ ΜΟΥΣΙΚΗΣ
……………………………………..……
……………………………………..….
(ονοματεπώνυμο Πρύτανη)
(ονοματεπώνυμο)
(Διευθυντή/Διευθύντριας)
Η απόφαση αυτή να δημοσιευθεί στην Εφημερίδα της Κυβερνήσεως.
Θεσσαλονίκη, 5 Φεβρουαρίου 2024
Ο Πρύτανης
ΣΤΥΛΙΑΝΟΣ ΚΑΤΡΑΝΙΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1023/12.02.2024
Αριθμ. απόφ. 461
(2)
Έγκριση υπερωριακής εργασίας με αμοιβή για το
Α’ εξάμηνο του έτους 2024, κατά τις απογευματινές και νυχτερινές ώρες (εργάσιμες ημέρες) κα-
θώς και για τις Κυριακές και εξαιρέσιμες ημέρες,
καθ’ υπέρβαση του υποχρεωτικού ωραρίου, για
το υπαλληλικό προσωπικό της Διεθνούς Ολυμπιακής Ακαδημίας (Δ.Ο.Α.), ενόψει υλοποίησης των
ετήσιων διεθνών συνόδων, εκπαιδευτικών προγραμμάτων και συνεδρίων της, για το έτος 2024.
Ο ΠΡΟΕΔΡΟΣ ΤΗΣ ΔΙΕΘΝΟΥΣ
ΟΛΥΜΠΙΑΚΗΣ ΑΚΑΔΗΜΙΑΣ
Έχοντας υπόψη:
1. Το άρθρο 149 του ν. 4831/2021 «Διεθνής Ολυμπιακή Ακαδημία (Δ.Ο.Α.)-Ολυμπιακή Φλόγα-Αντικατάσταση
του άρθρου 37 του ν. 2725/1999» (Α’ 170).
2. Την από 1-11-2021 απόφαση της Εφορείας της
Δ.Ο.Α. (Θέμα 6ο «Εξουσιοδοτήσεις και εκχώρηση αρμοδιοτήτων στον Πρόεδρο και την Εκτελεστική Επιτροπή»).
3. Το άρθρο 41 του ν. 3979/2011 (Α’ 138).
4. Το άρθρο 20 του ν. 4354/2015 «Διαχείριση των μη
εξυπηρετούμενων δανείων, μισθολογικές ρυθμίσεις και
άλλες επείγουσες διατάξεις εφαρμογής της συμφωνίας
δημοσιονομικών στόχων και διαρθωτικών μεταρρυθμίσεων» (Α’ 176).
5. Το γεγονός ότι η Δ.Ο.Α. αποτελεί ένα πολιτισμικό
διεπιστημονικό κέντρο στο πλαίσιο των καταστατικών
σκοπών του oποίου είναι η διατήρηση και διάδοση των
εκπαιδευτικών και κοινωνικών αρχών του Ολυμπισμού και
η εδραίωση της επιστημονικής βάσης του Ολυμπιακού
Ιδεώδους. Με βάση τους ανωτέρω σκοπούς, προβαίνει
στην διεξαγωγή διεθνών εκπαιδευτικών συνόδων, συνεδρίων και λοιπών ακαδημαϊκών προγραμμάτων στην
Αρχαία Ολυμπία, κατά την διάρκεια των οποίων φιλοξενούνται καθηγητές, φοιτητές, αθλητές, στελέχη διεθνών
οργανισμών και άλλες σημαντικές προσωπικότητες από
όλον τον κόσμο.
6. Τις αυξημένες ανάγκες εργασίας του προσωπικού
της Δ.Ο.Α. σχετικά με την προετοιμασία, οργάνωση και
πραγματοποίηση των διεθνών συνόδων της και λοιπών
εκπαιδευτικών της προγραμμάτων, για το έτος 2024, στις
εγκαταστάσεις της Αρχαίας Ολυμπίας.
7. Το γεγονός ότι οι παραπάνω διεθνείς σύνοδοι και
εκπαιδευτικά προγράμματα κατά το χρονικό διάστημα
της υλοποίησής τους διενεργούνται όλες τις ημέρες τις
εβδομάδας, συμπεριλαμβανομένων άρα των Κυριακών
και εξαιρέσιμων ημερών.
8. Τις ανάγκες συντονισμού και εξυπηρέτησης των μετεχόντων στις διεθνείς συνόδους και λοιπά εκπαιδευτικά
προγράμματα της Δ.Ο.Α., κατά το Α’ εξάμηνο του έτους
2024, καθ’ υπέρβαση του υποχρεωτικού ωραρίου, αποφασίζει:
Την υπερωριακή απασχόληση με αμοιβή, για το
Α’ εξάμηνο του έτους 2024, κατά τις απογευματινές και
νυχτερινές ώρες (εργάσιμες ημέρες) καθώς και για τις
Κυριακές και εξαιρέσιμες ημέρες, καθ’ υπέρβαση του
υποχρεωτικού ωραρίου, για έως εννέα (9) υπαλλήλους
που υπηρετούν στην Δ.Ο.Α..
Σκοπός της παραπάνω υπερωριακής εργασίας είναι η
κάλυψη των υπηρεσιακών αναγκών της Δ.Ο.Α. ως προς
την προετοιμασία, την οργάνωση και τον σχεδιασμό και
την υλοποίηση των συνόδων και λοιπών εκπαιδευτικών
προγραμμάτων και συνεδρίων της, για το έτος 2024, τον
συντονισμό και την εξυπηρέτηση στην Αθήνα και την
Αρχαία Ολυμπία, των μετεχόντων στις διεθνείς συνόδους
και λοιπά εκπαιδευτικά προγράμματα της Δ.Ο.Α., από τον
Μάρτιο έως και τον Ιούνιο του έτους 2024.
Η παραπάνω υπερωριακή απασχόληση θα πραγματοποιηθεί εντός των ορίου των εκατόν είκοσι (120) ωρών
για απογευματινή υπερωριακή εργασία και εντός του
ορίου των ενενήντα έξι (96) ωρών για υπερωριακή εργασία κατά τις νυχτερινές ώρες (εργάσιμες ημέρες) και τις
Κυριακές και εξαιρέσιμες ημέρες, ανά υπάλληλο, όπως
προβλέπεται σχετικά στο άρθρο 20 του ν. 4354/2015.
Η ονομαστική κατανομή των παραπάνω ωρών για
κάθε στέλεχος, θα βεβαιώνεται ανά μήνα, μέσω σύνταξης του σχετικού πίνακα.
Η απαιτούμενη για την πληρωμή των ανωτέρω υπαλλήλων δαπάνη, ύψους περίπου 13.000 ευρώ θα βαρύνει
τον προϋπολογισμό της Δ.Ο.Α., έτους 2024.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρόεδρος
ΙΣΙΔΩΡΟΣ ΚΟΥΒΕΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1023/12.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201023.pdf | Tokens: 27564]